Diari Oficial de la Generalitat Valenciana


Sumari del DOGV 8154, del 23-10-2017 (2017/9368)

ACORD de 13 d'octubre de 2017, del Consell, de declaració d'ocupació urgent dels béns i drets subjectes a expedient d'expropiació forçosa de l'Ajuntament de Canals, instruït per a l'execució del Projecte del jardí del parc de l'Ermita i carrer.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8154

Data del DOGV
:   23-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9368


Data del document
:   13-10-2017

Organisme emissor
:   Presidència de la Generalitat

Tipus de document
:   Acord

ACORD de 13 d'octubre de 2017, del Consell, de declaració d'ocupació urgent dels béns i drets subjectes a expedient d'expropiació forçosa de l'Ajuntament de Canals, instruït per a l'execució del Projecte del jardí del parc de l'Ermita i carrer. [2017/9368]  
Antecedents de fet  
  
Primer  
Per Resolució de l'Alcaldia Presidència de l'Ajuntament de Canals, de 2 de desembre de 2016, s'aprovà el Projecte del jardí del parc de l'Ermita i carrer.  
  
Segon  
La relació concreta i individualitzada de béns i drets objecte d'expropiació es va aprovar inicialment pel Acord del Ple de l'Ajuntament, de data 22 de desembre de 2016, i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província de València número 21, de data 31 de gener de 2017, i en el diari Las Provincias de 23 de gener de 2017. A més, s'ha exposat en el tauler d'anuncis de l'Ajuntament de Canals durant el termini de 15 dies, i durà a terme la notificació individualitzada a totes les persones interessades en compliment del que estableixen els articles 18 a 21 de la Llei d'expropiació forçosa, els articles 17 i 18 del seu reglament i l'article 83 de la Llei 39/2015, d'1 d'octubre, del procediment administratiu comú de les administracions públiques.  
  
Es van formular diverses al·legacions, que van ser resoltes mitjançant Acord del Ple de l'Ajuntament, de 15 de maig de 2017. Una de les esmentades al·legacions va ser presentada per María-Victoria Juárez Granero, que va ser estimada, rectificant l'error existent en la relació de béns i drets afectats en l'expedient expropiatori.  
  
Tercer  
Mitjançant l'esmentat Acord plenari de 15 de maig de 2017, es va resoldre l'aprovació definitiva de la relació de béns i drets afectats per l'expedient expropiatori per a l'execució del projecte de referència.  
  
  
Quart  
La sol·licitud d'urgent ocupació de béns i drets afectats per l'expropiació és va formular mitjançant l'acord del Ple de l'Ajuntament, en sessió de 15 de maig de 2017, fonamentada en les raons de seguretat viària exposades en l'acord plenari de data 13 de juliol de 2017, segons l'informe tècnic de 4 de juliol de 2017, i que son les següents:  
  
«Que l'execució del Projecte del jardí del parc de l'Ermita i carrer resulta una actuació inajornable i l'execució de la qual no s'ha de demorar.  
L'actuació proposada tracta de donar satisfacció immediata a necessitats de seguretat viària, atés que la via presenta una secció transversal insuficient.  
A hores d'ara el carrer Arcadio Soriano (abans Assagador) té un tram sense finalitzar ni urbanitzar, en concret la meitat de la secció del carrer no té paviments, ni vorera, ni instal·lacions. Per tant, es fa necessari finalitzar l'execució del carrer en la seua secció completa, ja que es tracta d'una de les artèries viàries que en el moment actual, més trànsit suporta.  
Es tracta d'un dels carrers principals de la població, comunica amb els col·legis públics (José Molla d'una forma directa i el Vicent Rius d'una forma menys directa), l'Institut d'Educació Secundària Sivera Font i les zones esportives (poliesportiu municipal).  
El projecte no sols intervé executant el mig vial que falta, sinó que amb l'execució del jardí del parc de l'Ermita s'intervé en una franja de terreny que ajudarà a delimitar i separar els vianants (usuaris dels edificis dotacionals ja esmentats) dels vehicles.  
  
L'esmentada urbanització es considera urgent i necessària, atés que resoldrà un greu problema viari d'accés a centres dotacionals en funcionament.  
  
Finalment, ressenyar que en els carrers i accés veïns ja hi ha hagut diversos accidents de conseqüències molt greus, un d'aquests mortal.  
  
Amb més motiu, amb aquesta actuació es tracta de pal·liar l'alt índex de sinistralitat existent en l'accés al col·legi públic José Molla, al millorar la regulació del trànsit en l'accés a l'esmentat centre escolar, i augmentar la seguretat dels vianants que accedeixen a l'esmentat centre, en aquests moments, a través d'una porció de sòl que queda pendent d'urbanitzar.  
  
Amb l'execució d'aquest vial es millora la seguritat vial i es tracta d'evitar nous accidents, i és per tant urgent i inajornable la urbanització proposada.»  
  
Cinqué  
Es va formalitzar l'acta de replantejament del projecte, en data 4 de juliol de 2017, en què es va comprovar que no hi ha impediment material o físic per a la immediata utilització del terreny que ha de sustentar la referida obra, una vegada efectuada l'expropiació dels terrenys.  
  
Sisé  
Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic referit segons l'Acord plenari de 15 de maig de 2017, i en l'expedient administratiu consta, a més, la retenció de crèdit d'acord amb el que estableix l'article 52 de la Llei d'expropiació forçosa.  
  
  
Seté  
Queda acreditat que s'ha traslladat la sol·licitud de declaració de l'ocupació urgent a les persones interessades, els béns de les quals puguen resultar afectats per l'esmentada declaració.  
  
Fonaments de dret  
  
I. L'Ajuntament de Canals té capacitat jurídica per tal d'acordar l'expropiació dels béns afectats a un fi d'utilitat pública o interès social, d'acord amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril, de bases de règim local.  
  
  
II. L'article 94 del text refós de les disposicions legals vigents en matèria de règim local, aprovat per Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis en aquests compresos als efectes de la seua expropiació forçosa».  
  
  
III. L'article 52 de la Llei d'expropiació forçosa i concordants del seu reglament preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
  
IV. La declaració d'urgent ocupació, que segons l'article 56 del Reglament d'expropiació forçosa, ha d'estar degudament motivada, està justificada en l'antecedent de fet cinqué.  
  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
  
VI. L'acord en què es declare la urgent ocupació dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar els possibles errors que s'hagen pogut produir en fer la relació dels béns afectats per la urgent ocupació.  
En aquest expedient s'han complit totes les prescripcions legals contingudes en les disposicions abans esmentades, i el procediment s'ha tramitat d'acord amb la legislació vigent en la matèria.  
Per tot això, considerant les facultats conferides pel Reial decret 3318/1983, de 25 d'agost, sobre la base dels articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell, a proposta del president de la Generalitat, el Consell, en la sessió de 13 d'octubre de 2017,  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per l'Ajuntament de Canals, per a l'execució del Projecte del jardí del parc de l'Ermita i carrer.  
  
Relació de béns i drets afectats  
  
Finca número 1  
Polígon: 4  
Parcel·la: 147-9  
Titulars i percentatge:  
- Antonio Vicente Beneyto Morello 50 %  
- Inmaculada Beneyto Morello 50 %  
m² afectats: 582 m²  
Tipus de cultiu: sense cultius, terra erma  
Dades registrals: finca registral 7085  
Càrregues: sense càrregues  
  
Finca número 2  
Polígon: 5  
Parcel·la: 97  
Titulars i percentatge:  
- Jordi Cerdá Vila  
Concepción Sancho Tormo 4,7619 %  
- Antonio Juan Calatayud  
María Magdalena Francés Pérez 5,9523 %  
- Vicente Tornero Ciges  
Dolores Soriano Vidal 4,7619 %  
- Amelia Juan Calatayud  
Vicente Garrigós Vidal 5,9523 %  
- Emilio Perales Climent  
Matilde Chorques Real 9,5238 %  
- José Luis Juan Calatayud 5,9523 %  
- José Arnau Arnau  
Alicia Calatayud Carreras 4,7619 %  
- Emilio Badia Martí  
Margarita Ferri Calatayud 4,7619 %  
- Vicente Vidal Climent  
María-Victoria Juárez Granero 4,7619 %  
- María Carmen Castillo Aliaga  
Josefa Castillo Aliaga  
María Dolores Castillo Aliaga 14,2857 %  
- Abel Sanchis Vidal 4,7619 %  
- María José Perales Sampedro 4,7619 %  
- Blas Juan Calatayud  
María Ángeles Ibáñez Saurina 5,9523 %  
- Joaquín Sancho Martínez 9,5238 %  
- María del Carmen González Grimaldo 4,7623 %  
- María del Carmen González Grimaldo 4,7619 %  
m² afectats: 2.509m²  
Tipus de cultiu: sense cultius, terra erma  
Dades registrals: 3235  
Càrregues: la participació indivisa de 4,7619 %, propietat de María José Perales Sampedro, apareix gravada amb les següents càrregues:  
- Anotació preventiva d'embargament L i LL, a favor de la Caja de Ahorros de Castilla la Mancha, cedida a l'entitat IP Joelen, SL.  
- Anotació preventiva d'embargament N, P i Q, a favor del Banco Bilbao Vizcaya Argentaria, SA.  
- Anotació preventiva d'embargament O, a favor de la Caja de Ahorros de Valencia, Castellón y Alicante.  
  
Contra aquest acord, que posa fi a la via administrativa, les persones interessades per ser titulars de béns i drets en el procediment d'expropiació forçosa, podran interposar els recursos següents:  
  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
2. Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.  
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 13 d'octubre de 2017  
  
La consellera secretària,  
MÓNICA OLTRA JARQUE